กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลปากแควตำบลตาลเตี้ยตำบลบ้านสวน ตำบลธานีตำบลบ้านกล้วย ตำบลบ้านหลุมและตำบลยางซ้าย อำเภอเมืองสุโขทัยจังหวัดสุโขทัยพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ.๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือเริ่มต้นจากคลองทางไม้ ฝั่งตะวันออก ที่จุดซึ่งลากตั้งฉากกับศูนย์กลางทางหลวงแผ่นดินหมายเลข๑๐๑ ตรงจุดที่อยู่ห่างจากจุดกึ่งกลางคลองปากแควไปทางทิศเหนือ ระยะ ๑,๒๐๐เมตร เป็นเส้นตรงผ่านทางหลวงแผ่นดินหมายเลข ๑๑๙๕ และแม่น้ำยมไปทางทิศตะวันออก ถึงจุดที่อยู่ห่างตามแนวตั้งฉากระยะ ๑,๕๐๐ เมตร กับศูนย์กลางทางหลวงแผ่นดินหมายเลข ๑๒ ตรงจุดที่ห่างจากศูนย์กลางถนนสาธารณะไม่ปรากฏชื่อบรรจบกับศูนย์กลางทางหลวงแผ่นดินหมายเลข ๑๒ ไปทางทิศตะวันออกตามแนวทางหลวงแผ่นดินหมายเลข๑๒ ระยะ ๑,๕๐๐ เมตรทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๑๒ ไปทางทิศตะวันออกเฉียงใต้ ผ่านทางหลวงแผ่นดินหมายเลข๑๒ บรรจบจุดที่อยู่ห่างตามแนวเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๑๐๕๓ และเป็นเส้นตรงต่อไปทางทิศใต้ จนถึงจุดที่อยู่ห่างตามแนวเส้นขนานระยะ ๕๐๐ เมตรกับกึ่งกลางคลองบ้านหลุมทิศใต้จดเส้นขนานกับจุดกึ่งกลางคลองบ้านหลุม เป็นระยะ ๕๐๐ เมตร ไปทางทิศตะวันออกเฉียงเหนือจนบรรจบเส้นตั้งฉากกับกึ่งกลางคลองระหันตรงจุดที่ห่างจากถนนสาธารณะเป็นระยะทาง ๕๐๐เมตร เป็นเส้นตรงไปทางทิศเหนือ จนบรรจบคลองระหัน ฝั่งเหนือ และเลียบคลองระหัน ฝั่งเหนือไปทางทิศตะวันตกบรรจบจุดบรรจบระหว่างคลองระหันกับแม่น้ำยม เป็นเส้นตรงไปทางทิศตะวันตกจนบรรจบจุดที่อยู่ห่างตามแนวเส้นขนานระยะ๖๐๐ เมตร กับศูนย์กลางทางหลวงแผ่นดินหมายเลข ๑๒ ตรงจุดที่ทางหลวงแผ่นดินหมายเลข ๑๒บรรจบกับทางหลวงแผ่นดินหมายเลข ๑๐๑ (เดิม) ไปทางทิศตะวันตก ระยะ ๑,๕๐๐ เมตรทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๑๒ ไปทางทิศเหนือ จดคลองแม่รำพัน ฝั่งใต้เลียบคลองแม่รำพัน ฝั่งใต้ ไปทางทิศตะวันออก จนบรรจบจุดที่ห่างตามแนวเส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข ๑๐๑ เป็นเส้นตรงไปทางทิศตะวันออกเฉียงเหนือจนถึงคลองทางไม้ฝั่งตะวันออก เป็นเส้นตรงขึ้นไปทางทิศเหนือ เลียบคลองทางไม้ ฝั่งตะวันออก ขึ้นไปทางทิศเหนือจนบรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดคลองปากแคว ฝั่งใต้ทิศตะวันออกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๑ จดคลองกระไทร ฝั่งใต้เลียบคลองกระไทรไปทางทิศตะวันออก บรรจบถนนสาธารณะไม่ปรากฏชื่อ ฟากตะวันออก ตามแนวถนนสาธารณะไม่ปรากฏชื่อทางทิศตะวันตกเฉียงใต้จนบรรจบจุดที่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๑ไปทางทิศตะวันออกเฉียงใต้บรรจบจุดที่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๑๒ เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๒ ไปทางทิศตะวันออกจนบรรจบจุดที่อยู่ห่างจากทางหลวงแผ่นดินหมายเลข ๑๐๑ ระยะ ๖๒๐ เมตรทิศใต้จดทางหลวงแผ่นดินหมายเลข ๑๒ ฟากเหนือทิศตะวันตกจดจุดที่ห่างตามแนวเส้นขนานระยะ ๖๒๐ เมตร กับศูนย์กลางทางหลวงแผ่นดินหมายเลข ๑๐๑ เป็นเส้นขนานไปทางทิศตะวันตกเฉียงเหนือผ่านถนนวิเชียรจำนงค์และทางหลวงแผ่นดินหมายเลข๑๐๑ จนจดแม่น้ำยม ฝั่งตะวันออก เลียบแม่น้ำยมไปทางทิศเหนือ จนบรรจบจุดเริ่มต้น๒.๒ทิศเหนือ จดคลองแม่รำพัน ฝั่งใต้ เลียบคลองไปทางทิศตะวันออก จนบรรจบจุดที่อยู่ห่างตามแนวเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๒ เป็นเส้นขนานกับศูนย์กลางทางหลวงแผ่นดินหมายเลข๑๒ ไปทางทิศตะวันออก จนบรรจบทางหลวงแผ่นดินหมายเลข ๑๐๑ ฟากตะวันออก เลียบทางหลวงแผ่นดินหมายเลข๑๐๑ ฟากตะวันออก ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๑๐๑ จนบรรจบกับทางหลวงแผ่นดินหมายเลข๑๑๙๕ ฟากตะวันออก เลียบทางหลวงแผ่นดินหมายเลข ๑๑๙๕ ฟากตะวันออก ไปทางทิศเหนือ จนบรรจบจุดที่อยู่ห่างตามแนวขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๐๑ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๐๑ ไปทางทิศตะวันออก จนบรรจบถนนสาธารณะไม่ปรากฏชื่อ ฟากตะวันตก ซึ่งเป็นถนนเลียบแม่น้ำยมฝั่งตะวันตกทิศตะวันออกจดถนนสาธารณะไม่ปรากฏชื่อ ฟากตะวันตก ซึ่งเป็นถนนเลียบแม่น้ำยม ฝั่งตะวันตก ไปทางทิศใต้จนบรรจบคลองแม่รำพัน ฝั่งเหนือ เลียบคลองแม่รำพัน ฝั่งเหนือ ไปทางทิศตะวันตก บรรจบจุดทางแยกของคลองแม่รำพันเป็นเส้นตรงไปทางทิศใต้ผ่านถนนจรดวิถีถ่อง จนบรรจบกับถนนเลอไท ฟากใต้ เลียบถนนเลอไทฟากใต้ ไปทางทิศตะวันออก จนบรรจบซอยประเวศนคร ฟากตะวันออก เลียบซอยประเวศนคร ฟากตะวันออกไปทางทิศเหนือ จนบรรจบถนนประเวศนคร ฟากใต้ ซึ่งเป็นถนนเลียบแม่น้ำยม ฝั่งตะวันตก เลียบตามแนวถนนไปทางทิศตะวันออกเฉียงใต้จนบรรจบจุดบรรจบระหว่างแม่น้ำยมกับคลองระหันทิศใต้จดถนนประเวศนคร ฟากตะวันตก ที่จุดบรรจบระหว่างแม่น้ำยมกับคลองระหัน เป็นเส้นตรงไปทางทิศตะวันออกจนบรรจบจุดที่อยู่ห่างตามแนวเส้นขนานระยะ ๑๐๐ เมตร กับศูนย์กลางถนนสาธารณะไปบ้านยางซ้ายเป็นเส้นขนานระยะ ๑๐๐ เมตร กับศูนย์กลางถนนสาธารณะไปบ้านยางซ้าย ไปทางทิศตะวันออกเฉียงเหนือจนบรรจบจุดที่อยู่ห่างตามแนวเส้นขนานระยะ ๓๕๐ เมตร กับศูนย์กลางถนนประเวศนคร เป็นเส้นขนานระยะ๓๕๐ เมตร กับศูนย์กลางถนนประเวศนคร ไปทางทิศตะวันตกเฉียงเหนือจนบรรจบจุดซึ่งอยู่ห่างตามแนวเส้นขนานระยะ๑๕๐ เมตร กับศูนย์กลางถนนเลอไทเป็นเส้นขนานระยะ ๑๕๐ เมตร กับศูนย์กลางถนนเลอไท ไปทางทิศตะวันตกบรรจบจุดที่อยู่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๑๒ เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๒ ไปทางทิศตะวันตกบรรจบจุดซึ่งห่างตามแนวตั้งฉากกับศูนย์กลางทางหลวงแผ่นดินหมายเลข ๑๒ ตรงจุดที่ศูนย์กลางทางหลวงแผ่นดินหมายเลข๑๒ ตัดกับศูนย์กลางทางหลวงแผ่นดินหมายเลข ๑๐๑ (เดิม) ไปตามแนวทางหลวงแผ่นดินหมายเลข ๑๐๑ (เดิม) เป็นระยะ ๑,๕๐๐ เมตร ทิศตะวันตกเป็นเส้นตรงขึ้นไปทางทิศเหนือ จนบรรจบกับจุดเริ่มต้น๒.๓ทิศเหนือ จดถนนสิงหวัฒน์ ฟากใต้ทิศตะวันออกจดถนนสาธารณะไม่ปรากฏชื่อ ฟากตะวันตก เลียบแนวถนนสาธารณะไม่ปรากฏชื่อ ฟากตะวันตก ไปทางทิศใต้บรรจบจุดซึ่งอยู่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๑๒ เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๒ ไปทางทิศตะวันตกจนบรรจบจุดที่ซึ่งอยู่ห่างตามแนวเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๑๒๐๓ เป็นเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๑๒๐๓ ไปทางทิศใต้จนบรรจบถนนสาธารณะไม่ปรากฏชื่อ ฟากตะวันออก ซึ่งเป็นถนนเลียบแม่น้ำยม ฝั่งตะวันออกที่จุดซึ่งเป็นทางบรรจบระหว่างคลองระหันกับแม่น้ำยมทิศตะวันตกเลียบถนนสาธารณะไม่ปรากฏชื่อ ฟากตะวันออก เลียบแม่น้ำยมไปทางทิศเหนือจนบรรจบถนนนิกรเกษมฟากเหนือ ตรงจุดที่เป็นเส้นตรงกับเรือนจำจังหวัดด้านทิศตะวันออก เลียบถนนนิกรเกษมไปจนจดถนนศรีอินทราทิตย์เลียบถนนศรีอินทราทิตย์ ฟากเหนือ ไปทางทิศตะวันออกเฉียงเหนือบรรจบจุดเริ่มต้น๒.๔ทิศเหนือ จดถนนวินิจฉัย ฟากใต้ทิศตะวันออกจดถนนราษฎร์อุทิศ ฟากตะวันออกทิศใต้จดวัดราชธานีทิศตะวันตกจดแม่น้ำยม ฝั่งตะวันออก จนบรรจบกับจุดเริ่มต้น๒.๕ทิศเหนือ เริ่มต้นจากถนนสาธารณะไม่ปรากฏชื่อ ตรงจุดซึ่งอยู่ห่างตามแนวเส้นขนานระยะ๕๐๐ เมตร กับศูนย์กลางคลองระหัน คลองบ้านหลุม ฝั่งเหนือ ไปทางทิศตะวันออก ผ่านทางหลวงแผ่นดินหมายเลข๑๐๕๓ บรรจบจุดซึ่งอยู่ห่างตามแนวเส้นขนานระยะ ๒๘๐ เมตร กับศูนย์กลางทางหลวงแผ่นดินหมายเลข๑๐๕๓ทิศตะวันออกจดจุดซึ่งอยู่ห่างตามแนวเส้นขนานระยะ ๒๘๐ เมตร กับศูนย์กลางทางหลวงแผ่นดินหมายเลข ๑๐๕๓เป็นเส้นตรงไปทางทิศตะวันตกเฉียงใต้ทิศใต้จดจุดซึ่งอยู่ห่างตามแนวเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อจนบรรจบถนนสาธารณะไม่ปรากฏชื่อ ฟากตะวันออกทิศตะวันตกจดถนนสาธารณะไม่ปรากฏชื่อ ฟากตะวันออก จนบรรจบกับจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลปากแควตำบลตาลเตี้ย ตำบลบ้านสวน ตำบลธานี ตำบลบ้านกล้วย ตำบลบ้านหลุม และตำบลยางซ้าย อำเภอเมืองสุโขทัยจังหวัดสุโขทัย ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลปากแควตำบลตาลเตี้ย ตำบลบ้านสวน ตำบลธานี ตำบลบ้านกล้วย ตำบลบ้านหลุม และตำบลยางซ้าย อำเภอเมืองสุโขทัยจังหวัดสุโขทัย พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากแคว ตำบลตาลเตี้ย ตำบลบ้านสวน ตำบลธานี ตำบลบ้านกล้วยตำบลบ้านหลุม และตำบลยางซ้าย อำเภอเมืองสุโขทัย จังหวัดสุโขทัย ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกันจึงจำเป็นต้องออกกฎกระทรวงนี้สายสัมพันธ์/จัดทำ๗ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑๑๗ (เล่มที่ ๔)/๓ กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท พ.ศ.๒๕๕๙[๓]ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙